Diari Oficial de la Generalitat Valenciana


Sumari del DOGV 3228, del 23-04-1998 (1998/2754)

Subhasta. Alienació de la parcel·la número 1, propietat de l'Ajuntament i adjudicada per la reparcel·lació de la unitat d'execució número 2.
--------------------------------------------------------------------------------------------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/2754


Organisme emissor
:   Ajuntament d'Almàssera

Tipus de document
:   Subhasta

Subhasta. Alienació de la parcel·la número 1, propietat de l'Ajuntament i adjudicada per la reparcel·lació de la unitat d'execució número 2. [1998/A2754]
  
El Ple de l'Ajuntament, en la sessió del dia 2 de març de 1998, va aprovar el plec per a l'alienació en subhasta pública de la parcel·la número 1, propietat de l'Ajuntament d'Almàssera i adjudicada per la reparcel·lació de la unitat d'execució número 2.
  
El plec s'exposa al públic a l'oficina d'Urbanisme, als efectes d'examen i presentació de reclamacions, durant un termini de vuit dies hàbils, a partir de l'endemà de l'última inserció d'aquest anunci en el Diari Oficial de la Generalitat Valenciana i en un periòdic de difusió provincial.
  
Alhora, s'anuncia la subhasta pública, si bé la licitació s'ajornarà quan calga, en el cas que es formulen reclamacions contra el plec.
  
Anunci de subhasta:
  
Primer. Objecte i tipus
  
Alienació de la parcel·la número 1, adjudicada per la reparcel·lació de la unitat d'execució número 2.
  
Segon. Examen de l'expedient
  
Al Departament d'Urbanisme d'aquest Ajuntament, de 09.00 a 13.00 hores, des de l'endemà de l'aparició d'aquest anunci en el Diari Oficial de la Generalitat Valenciana o en un periòdic de difusió provincial que el publique primer.
  
Tercer. Presentació i obertura de pliques
  
Al Registre General d'Entrada de l'Ajuntament, de 09.00 a 14.00 hores, els dies hàbils, de dilluns a dissabte. El termini s'iniciarà amb la primera publicació d'aquest edicte en el Diari Oficial de la Generalitat Valenciana o en un periòdic de difusió provincial, i finalitzarà als 26 dies naturals següents al de la publicació de l'últim anunci en els diaris esmentats i, en qualsevol cas, una vegada hagen transcorregut els vuit dies de publicació de cadascun dels plecs.
  
Quart. Acte d'obertura
  
Finalitzat el termini de presentació de proposicions, la mesa procedirà a la qualificació de la documentació presentada en el sobre B, en sessió no pública. La mesa de contractació, en acte públic independent, que s'efectuarà el cinqué dia hàbil, no dissabte, següent al de l'obertura del sobre de documentació, a les 13.00 hores, al saló de plens de l'Ajuntament, donarà compte del resultat de la qualificació de la documentació general presentada pels licitadors en els sobres B en cada una de les subhastes i invitarà a les persones assistents a formular observacions que s'inclouran en les actes.
  
Cinqué. Garanties de les subhastes
  
Provisional: 603.671 PTA.
  
Definitiva: exempta.
  
Sisé. Documents que cal presentar
  
Els licitadors presentaran per cada una de les subhastes la documentació exigida en la clàusula vuitena (VIII) del plec de condicions aprovat.
  
Seté. Model de proposició
  
Per a cada un dels expedients haurà d'incloure's un model de proposició ajustat al model següent:
  
(Nom) ..., major d'edat, de professió ..., amb DNI número ... vigent, amb domicili a (localitat, província, carrer y número) ..., en nom propi (o en representació de ..., veí/ïna de ..., amb domicilio a ..., titular del DNI núm. ..., segons acredite amb poder validat), atés que conec l'expedient de subhasta que es tramita, del plec de condiciones y la resta d'antecedents que regeixen la subhasta pública per a l'alienació de la parcel·la número 1, adjudicada a l'Ajuntament d'Almàssera per la reparcel·lació de la unitat d'execució número 2, accepte tot això íntegrament i oferisc per l'adquisició en propietat de la parcel·la número 1, de la unitat d'execució número 2, la quantitat d ... pessetes, (indiqueu en lletra i en nombre el preu de l'oferta), IVA inclòs.
  
(lloc, data i firma del proposant)